เป็นคนที่ชอบช่วยตัวเองมาก ถ้าไม่ได้ช่วยตัวเองจะมีอาการ กะวนกะวาย หงุดหงิดเป็นต้น เมื่อถึงช่วงค่ำ ซึ่งเป็นเวลาที่ช่วยตัวเองทุกวัน ร่างกายจะมีปฏิกิริยากระสับกระส่าย ตื่นเต้นมาก จนต้องไปช่วยตัวเอง เมื่อเสร็จนั้นจะมีความรู้สึกผิดที่หยุดช่วยตัวเองไม่ได้และคิดว่าพรุ่งนี้ก็จะหยุดได้ แต่เมื่อถึงเวลาเดิม ร่างกายจะมีปฏิกิริยาเหมือนเดิมและก็ช่วยตัวเองเหมือนเดิม พยายามทำทุกอย่างที่ค้นหาเจอว่าทำให้หยุดช่วยตัวเองได้ เช่น ออกกำลังหนักๆ ฟังเพลง หาสถานที่ที่ผ่อนคลาย แต่ก็ไม่ได้ช่วยให้ดีขึ้น ยังคงทำเหมือนเดิมตลอดและรู้สึกผิดหลังจากทำตลอดเวลา จึงอยากรู้ว่าเสพติดการช่วยตัวเองหรือเป็นโรคจิตเภทชนิดหนึ่งรึเปล่า
สวัสดีค่ะ การช่วยตัวเอง คือการกระตุ้นอวัยวะเพศตัวเองเพื่อปลุกอารมณ์ทางเพศเพื่อทำให้ถึงจุดสุดยอดและให้ได้รับความพึงพอใจมากที่สุด โดยอาจสัมผัส เค้น หรือนวดคลึงอวัยวะเพศตัวเอง ผู้ชายและผู้หญิงสามารถช่วยตัวเองได้โดยการช่วยตัวเองเป็นพฤติกรรมทางเพศที่ปกติ และไม่ได้มีอันตรายแต่อย่างใด แต่อย่างไรก็ตาม หากหมกมุ่นมากจนเกินไป หรือทำให้ต้องเสียการเรียน การทำงาน ทำให้เหนื่อยล้าอ่อนเพลียหรือเสียสุขภาพจิต ก็อาจจะเรียกว่าทำมากจนเกินไปและจัดเป็นโรคทางจิตเวชชนิดหนึ่งได้ค่ะ ควรปรึกษาจิตแพทย์เพื่อขอคำแนะนำเพิ่มเติมแนะนำการหาสิ่งอื่นๆทำเพื่อเบี่ยงเบนความสนใจ ไม่ว่าจะเป็นกีฬา ดนตรี ทำงานอดิเรกที่ชอบ ใช้เวลาอยู่กับผู้อื่นให้มากขึ้น